ประกาศคณะกรรมการปฏิบัติการตามพระราชบัญญัติประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ฉบับที่ ๑๒๕ พ.ศ. ๒๕๒๕เรื่องให้ผู้ประกอบการค้าข้าวประเภทค้าข้าวส่งไปจำหน่ายต่างประเทศขออนุญาตประกอบการค้าข้าว[๑] ตามประกาศคณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ ฉบับที่ ๑๑๖ ลงวันที่ ๙ พฤษภาคม ๒๕๒๓ เรื่องกำหนดคุณสมบัติและเงื่อนไขของผู้ประกอบการค้าข้าวประเภทค้าข้าวส่งไปจำหน่ายต่างประเทศนั้นบัดนี้ เห็นเป็นการสมควรปรับปรุงประกาศดังกล่าวให้เหมาะสม ฉะนั้นอาศัยอำนาจตามมาตรา ๘ มาตรา ๙และมาตรา ๑๒ แห่งพระราชบัญญัติการค้าข้าวพุทธศักราช ๒๔๘๙แก้ไขเพิ่มเติมโดยพระราชบัญญัติการค้าข้าว (ฉบับที่ ๒) พุทธศักราช ๒๔๘๙ คณะกรรมการปฏิบัติการตามพระราชบัญญัติการค้าข้าวจึงออกประกาศ ดังต่อไปนี้ข้อ ๑ให้ยกเลิกประกาศคณะกรรมการปฏิบัติการตามพระราชบัญญัติการค้าข้าว พุทธศักราช๒๔๘๙ ฉบับที่ ๑๑๖ พ.ศ. ๒๕๒๓ ลงวันที่ ๙ พฤษภาคม ๒๕๒๓ข้อ ๒ประกาศฉบับนี้ให้ใช้บังคับในเขตท้องที่ทุกจังหวัดทั่วราชอาณาจักรข้อ ๓ผู้ประสงค์จะประกอบการค้าข้าวประเภทค้าข้าวส่งไปจำหน่ายต่างประเทศให้ยื่นคำขออนุญาตพร้อมทั้งหลักฐานประกอบการพิจารณาต่อพนักงานเจ้าหน้าที่ ณกองควบคุมข้าว กรมการค้าภายใน กระทรวงพาณิชย์ ดังนี้๓.๑ บริษัทจำกัดหรือบริษัทมหาชนจำกัด๓.๑.๑ หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัดหรือบริษัทมหาชนจำกัดรายชื่อกรรมการ กรรมการผู้มีอำนาจลงชื่อแทนบริษัท และแสดงวัตถุประสงค์ในการค้าข้าวส่งไปจำหน่ายต่างประเทศด้วย๓.๑.๒ ภาพถ่ายบัตรส่งเสริมคณะกรรมการส่งเสริมการลงทุน(ถ้ามี) ซึ่งกรรมการผู้มีอำนาจรับรองว่าถูกต้อง๓.๑.๓ภาพถ่ายบัญชีรายชื่อผู้ถือหุ้นที่นายทะเบียนหุ้นส่วนบริษัทได้รับรองไว้ก่อนยื่นคำขออนุญาตไม่เกินกว่า๓๐ วัน๓.๑.๔ หนังสือรับรองการเป็นสมาชิกของสภาหอการค้าแห่งประเทศไทย๓.๑.๕ หลักฐานการมีเงินทุนจดทะเบียนที่ได้เรียกชำระแล้วไม่น้อยกว่าห้าล้านบาทและสำหรับบริษัทที่ได้ทำการค้ามาครบรอบปีบัญชีแล้วต้องแสดงงบดุลในรอบปีบัญชีหลังสุดว่ามีทรัพย์สินเกินกว่าหนี้สินไม่น้อยกว่าสองล้านห้าแสนบาทประกอบด้วย๓.๑.๖ หลักฐานการมีโรงเก็บข้าวขนาดบรรจุข้าวสารได้ไม่น้อยกว่าหนึ่งพันเมตริกตันที่เป็นของตนเองหรือเช่าจากผู้อื่น และจะต้องเป็นโรงเก็บข้าวที่ได้รับอนุญาตจากกรมศุลกากรให้บรรทุกข้าวลงเรือเพื่อส่งออกแล้วเฉพาะผู้ประกอบการค้าข้าวประเภทค้าข้าวส่งไปจำหน่ายต่างประเทศที่ทำการส่งออกทางด่านศุลกากรกรุงเทพมหานครโรงเก็บข้าวนั้นจะต้องตั้งอยู่ในเขตกรุงเทพมหานครหรือจังหวัดที่มีเขตติดต่อกับกรุงเทพมหานคร๓.๒ รัฐวิสาหกิจหรือบริษัทจำกัดที่ทางราชการหรือรัฐวิสาหกิจร่วมถือหุ้น๓.๒.๑ รัฐวิสาหกิจที่ไม่เป็นบริษัทจำกัดหนังสือรับรองของ กระทรวง ทบวง หรือกรมที่ควบคุมรัฐวิสาหกิจนั้นแสดงวัตถุประสงค์ในการค้าข้าวส่งไปจำหน่ายต่างประเทศเงินทุนที่กำหนดและเงินทุนที่ใช้ในการดำเนินงานรายชื่อคณะกรรมการและกรรมการผู้มีอำนาจลงชื่อในนิติกรรม๓.๒.๒ รัฐวิสาหกิจที่เป็นบริษัทจำกัดหนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัดวัตถุประสงค์ในการค้าข้าวส่งไปจำหน่ายต่างประเทศ เงินทุนที่จดทะเบียนกับเงินทุนที่ชำระแล้วทั้งสิ้นรายชื่อกรรมการและกรรมการผู้มีอำนาจลงชื่อแทนบริษัท๓.๓ สหกรณ์หรือกลุ่มเกษตรกร๓.๓.๑ ภาพถ่ายใบสำคัญรับจดทะเบียนเป็นสหกรณ์หรือกลุ่มเกษตรกรซึ่งกรรมการผู้มีอำนาจรับรองว่าถูกต้อง๓.๓.๒ หนังสือรับรองของกระทรวง ทบวงหรือกรมที่ควบคุมสหกรณ์หรือกลุ่มเกษตรกรแสดงวัตถุประสงค์ในการค้าข้าวส่งไปจำหน่ายต่างประเทศ เงินทุนที่กำหนดและเงินทุนที่ใช้ในการดำเนินงานรายชื่อคณะกรรมการและกรรมการผู้มีอำนาจลงชื่อในนิติกรรมเมื่อได้รับหนังสืออนุญาตแล้วจึงจะประกอบการค้าข้าวได้ข้อ ๔ผู้ประกอบการค้าข้าวประเภทค้าข้าวส่งไปจำหน่ายต่างประเทศซึ่งมีการประกอบการค้าข้าวประเภทอื่นรวมอยู่ในสถานที่ตั้งเดียวกันให้ยื่นคำขออนุญาตประกอบการค้าข้าวประเภทค้าข้าวส่งไปจำหน่ายต่างประเทศเพียงประเภทเดียวถ้ามีสถานที่ประกอบการค้าข้าวแยกออกต่างหากจากกันจะต้องยื่นขออนุญาตประกอบการค้าข้าวทุกแห่งข้อ ๕ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศต้องปฏิบัติตามเงื่อนไขดังนี้๕.๑ มีสต๊อกข้าวสารไม่น้อยกว่าห้าร้อยเมตริกตันภายในกำหนดสิบห้าวันนับแต่วันที่ได้ออกหนังสืออนุญาต และตลอดเวลาที่ได้รับอนุญาต๕.๒ รับซื้อและขายข้าวสารตามชนิด ปริมาณ ราคาและสถานที่ที่ส่งมอบตามที่คณะกรรมการกรกำหนด๕.๓ ขายข้าวสำรองเพื่อการบริโภคภายในประเทศหรือต้องขายข้าวเพื่อส่งมอบให้รัฐบาลต่างประเทศ ให้แก่กรมการค้าต่างประเทศกระทรวงพาณิชย์ ตามชนิด ปริมาณ ราคา และสถานที่ที่ส่งมอบตามที่กรมการค้าต่างประเทศ กระทรวงพาณิชย์ กำหนด๕.๔ เมื่อมีการเปลี่ยนแปลงรายการใด ๆในหนังสืออนุญาตให้ประกอบการค้าข้าว ให้ยื่นคำขอเปลี่ยนแปลงรายการต่อพนักงานเจ้าหน้าที่ภายในสิบห้าวันนับแต่วันที่ได้เปลี่ยนแปลงแล้วเสร็จ๕.๕ กรณีหนังสืออนุญาตให้ประกอบการค้าข้าวชำรุดสูญหายหรือถูกทำลายให้ยื่นคำขอรับใบแทนหนังสืออนุญาตให้ประกอบการค้าข้าวภายในสามสิบวันนับแต่วันชำรุดสูญหาย หรือถูกทำลาย๕.๖ เมื่อเลิกประกอบการค้าข้าวให้ยื่นคำขอแจ้งเลิกต่อพนักงานเจ้าหน้าที่ภายในสิบห้าวันนับแต่วันที่เลิกประกอบการค้าข้าวเงื่อนไขตาม ๕.๑ ไม่ใช้บังคับกับผู้ได้รับหนังสืออนุญาตตาม๓.๒ และ ๓.๓ข้อ ๖ผู้ประกอบการค้าข้าวประเภทค้าข้าวส่งไปจำหน่ายต่างประเทศที่ประสงค์จะขอต่ออายุหนังสืออนุญาตประจำปีต่อไปจะต้องยื่นคำขออนุญาตพร้อมทั้งหลักฐานตามข้อ ๓ แล้วแต่กรณีข้อ ๗ผู้ได้รับหนังสืออนุญาตให้ประกอบการค้าข้าว ต้องปฏิบัติดังนี้๗.๑แจ้งปริมาณและสถานที่เก็บข้าวภายในเจ็ดวันนับแต่วันที่ได้รับข้าวมาอยู่ในความครอบครองตามแบบ คข. ๒๐๗.๒ ยื่นรายงานการค้าข้าวงบยอดประจำงวดทุกวันที่สิบห้าและวันสิ้นเดือนภายในเจ็ดวันนับต่อวันสิ้นงวดตามแบบ คข. ๒๔๗.๓ ทำรายงานการค้าข้าวประจำวันให้เสร็จภายในสามวันและเก็บไว้ ณ สถานที่ทำการค้าข้าว ตามแบบ คข. ๒๓ตาม ๗.๑ และ ๗.๒ ให้แจ้งและยื่นต่อพนักงานเจ้าหน้าที่ ณกองควบคุมข้าว กรมการค้าภายในข้อ ๘ผู้ได้รับหนังสืออนุญาตให้ประกอบการค้าข้าวประเภทค้าข้าวส่งไปจำหน่ายต่างประเทศอยู่ก่อนวันประกาศฉบับนี้ใช้บังคับยังคงทำการค้าข้าวได้ต่อไปจนกว่าหนังสืออนุญาตหมดอายุทั้งนี้ ตั้งแต่วันที่ ๑๒ เมษายน ๒๕๒๕ประกาศ ณ วันที่ ๗ เมษายน ๒๕๒๕นาวาอากาศตรี ปุณมี ปุณศรีรัฐมนตรีว่าการกระทรวงพาณิชย์ประธานคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฐาปนี/แก้ไข๑๐ ตุลาคม ๒๕๔๕จุฑามาศ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๙๙/ตอนที่ ๕๐/ฉบับพิเศษ หน้า ๘/๘ เมษายน ๒๕๒๕